
Acatistul Sfântului apostol Andrei (al doilea acatist) 
(s.v. 30 noiembrie / s.n. 13 decembrie) 


Materiale despre Sfântul apostol Andrei, cel întâi chemat: 


https://independent.academia.edu/emystea/Sf-ap-A ndrei 


https://archive.org/details/Gsteaemy?query=apostol+Andrei 


2 5 e 


Sfântul apostol Andrei, cel întâi chemat, fratele Sfântului Petru, ajunge şi în ţinu- 
turile Sciţiei, în Ţara geto-dacilor, unde aduce credinţa creştină şi aşa se face „în- 
creştinarea”. Devine sfântul cel mai tradiţional creştin, ca „moş Andrei”, împreună 
cu „moş Crăciun”, ca o împletire cu „moşul geto-dac, înțeleptul trimisul şi omul lui 

Dumnezeu”. Tradiţia lui „moş Andrei” se mai păstrează vag la satele cele mai re- 
trase. Şi Sfânta Biserică îl cinsteşte în mod deosebit, în plus, ca pe cel ce aduce 
Creştinismul în ţara Daciei, care va deveni una dintre cele mai creştine. 


&&& 
Rugăciunile începătoare 
În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 

dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 
După obişnuitul început se zice: 


Tropar (glas 4): „Ca cel decât apostolii mai întâi chemat şi lui Petru frate adevărat, 
Stăpânului tuturor, Andreie, roagă-te, pace lumii să dăruiască şi sufletelor noastre 
mare milă”. 


Troparul Invierii, al Născătoarei de Dumnezeu:,, Taina cea din veci ascunsă şi de 
Ingeri neştiută...” (glasul 4) 


Doamne miluieşte (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Condacul 1 

Apostoleasca vestire a tainei creştine în toată lumea s-a auzit, popoare şi neamuri 
pe Hristos au primit şi lumina vieţii celei noi în sfeşnice de Biserici s-a pus, iar tu, 
Sfinte Andrei, aceasta în ţara Daciei ai săvârşit, pentru care cântăm: Bucură-te, 
Sfinte slăvite apostole Andrei, care şi ţara Daciei ai creştinat! 


Icosul 1 

Popoare şi neamuri aşteptau marea taină a întrupării dumnezeieşti, şi aşa, în ţara 
Daciei, lumina lui Hristos adusă de tine, Sfinte apostole Andrei, a fost primită şi 
întemeierea Bisericii s-a săvârşit şi pe acest pământ. 

Bucură-te, vestirea tainei din veac aşteptată; 

Bucură-te, vestirea întrupării dumnezeieşti; 

Bucură-te, alesul apostol şi al ţării Daciei; 

Bucură-te, întemeierea Bisericii şi pe acest pământ; 

Bucură-te, aprinderea luminii lui Hristos şi în acest ținut; 

Bucură-te, că ai fost primit cu bucurie; 

Bucură-te, că de mult se aştepta împlinirea acestei taine; 

Bucură-te, că prin tine aceasta s-a adeverit; 

Bucură-te, că prin tine şi pământul Daciei s-a reînnoit; 

Bucură-te, că prin tine întunericul păgân s-a risipit; 

Bucură-te, apostolul Bisericii Daciei; 

Bucură-te, Sfinte slăvite apostole Andrei, care şi ţara Daciei ai creştinat! 


Condacul al 2-lea 

Poporul geto-dac ştia din moşi-strămoşi de o „taină a întrupării dumnezeieşti”, ca 
„făgăduinţa” lui Dumnezeu Însuşi, că atunci când mureau „un pumn de pământ 
luau”, ca să-l ducă la Cer pentru „trupul de taină”, în cântarea de: Aliluia! 


Icosul al 2-lea 

Zeii păgâni cu toţii s-au plecat şi chiar preoţii acestora s-au botezat, şi aşa Biserica 
lui Hristos s-a ridicat, ca adevăratul locaş al închinării. 

Bucură-te, că ai găsit în ţara Daciei un popor credincios; 

Bucură-te, că ai găsit un neam şi un pământ bun; 

Bucură-te, că aşa sămânţa creştină repede a încolțit; 

Bucură-te, că repede a crescut şi a rodit,; 

Bucură-te, că pomul noului Rai s-a făcut; 

Bucură-te, cel ce ai dezgropat comoara străbună; 

Bucură-te, cel ce ai descoperit mărgăritarul de preţ; 

Bucură-te, că le-ai făcut podoabă creştină; 

Bucură-te, că le-ai făcut prinos lui Hristos; 

Bucură-te, că le-ai făcut altarul întemeierii Biserici; 

Bucură-te, că ai înălţat crucea şi în ţara Daciei; 

Bucură-te, Sfinte slăvite apostole Andrei, care şi ţara Daciei ai creştinat! 


Condacul al 3-lea 
Venit pe mare şi în ţinuturile Sciţiei, repede propovăduirea ta s-a răspândit, că în 
toată ţara Daciei poporul pe Hristos L-a primit, în cântarea de: Aliluia! 


Icosul al 3-lea 

Botezându-se chiar preoții lui Zalmoxe, toţi s-au încredinţat că vestirea lui Hristos 
este adevărată şi prevestirea cea veche acum se împlineşte. 

Bucură-te, darul lui Hristos venit peste hotare; 

Bucură-te, că şi în Dacia, biserica ai zidit; 

Bucură-te, că şi aici altarul cel prea sfânt l-ai ridicat; 

Bucură-te, că şi în aceste locuri botezul ai adus; 

Bucură-te, că prin tine şi aici Sfântul Duh a coborât; 

Bucură-te, că episcopi şi preoți ca urmaşi ai lăsat; 

Bucură-te, că de acum Liturghia se săvârşeşte; 

Bucură-te, că de acum Liturghia şi aici nu mai conteneşte; 

Bucură-te, că te-ai făcut izvor apostolesc; 

Bucură-te, de acum lucrarea lui Dumnezeu; 

Bucură-te, deschiderea uşilor de taină; 

Bucură-te, Sfinte slăvite apostole Andrei, care şi ţara Daciei ai creştinat! 


Condacul al 4-lea 

Toţi idolii păgâni au căzut la închinarea lui Hristos şi toți la picioarele crucii au în- 
ghenunchiat şi aşa altarul creştin pe pământul Daciei s-a ridicat, în cântarea de: 
Aliluia! 


Icosul al 4-lea 

Poporul geto-dac nu avea temple idoleşti, că Zalmoxe, „omul-zeu”, le-a lăsat taina 
făgăduinţei celei mari, că atunci când se va cobori Însuşi Dumnezeu pe Pământ, 
altarul adevărat se va arăta. 


Ar Dr Dr dr dr dr Dr dr de Dr Dr dr dr De de dr dr A de dr dr A A 


Xp XP XP XP 3 E 2 2 E IP 3 3 E E 0 IP 5 IE E XXX 


Je De De e De dr De e De De de De Dr Dr De De De De De De de e Ar A d 


XP PP 2 0 E E IE IP 3 3 5 IE IE II E E E XX 


Bucură-te, noul Abel ce ridică altarul lui Hristos; 
Bucură-te, împlinirea noii făgăduinţe; 

Bucură-te, trecerea mării roşu a păgânătăţu; 
Bucură-te, fuga de faraonul idolesc; 

Bucură-te, străbaterea pustiului necredinţei; 
Bucură-te, botezul mântuirii; 

Bucură-te, închinarea cea adevărată; 

Bucură-te, vestirea cea minunată; 

Bucură-te, chemarea la cele sfinte; 

Bucură-te, înscrierea Cuvântului Vieţii; 
Bucură-te, duhul naşterii din nou; 

Bucură-te, Sfinte slăvite apostole Andrei, care şi ţara Daciei ai creştinat! 


Condacul al 5-lea 
Locaşurile geto-dacice erau înălțimile de pe dealuri şi munţi, ca o prevestire a înăl- 
țării crucii lui Hristos, sfeşnicul Luminii Veşniciei, în cântarea de: Aliluia! 


Icosul al 5-lea 

Peşterile şi locurile retrase erau pentru „nevoitorii şi căutătorii de taine de adânc”, 
dar se ştia că Lumina ce va veni şi va cobori de sus va fi înălțată în văzul tuturor. 
Bucură-te, alesul pentru creştinarea neamului dac; 

Bucură-te, astfel şi fiul acestui Pământ; 

Bucură-te, părintele născător de fiii cei noi; 

Bucură-te, înrudirea şi cu acest neam; 

Bucură-te, unirea de taină; 

Bucură-te, arătarea celor nevăzute; 

Bucură-te, descoperirea celor de mult aşteptate; 

Bucură-te, arătarea îngerească pe Pământ; 

Bucură-te, şi omul pământesc cu chip ceresc; 

Bucură-te, veşnicie peste lume revărsată; 

Bucură-te, învierea lui Hristos străluminată; 

Bucură-te, Sfinte slăvite apostole Andrei, care şi ţara Daciei ai creştinat! 


Condacul al 6-lea 

Venind în ținuturile Daciei, Sfinte apostole Andrei, sămânţa Evangheliei lui Hri- 
stos a găsit pământ bun şi roditor, că s-a întipărit pentru veşnicie, în cântarea de: 
Aliluia! 


Icosul al 6-lea 

S-au 1vit şi mulţi împotrivitori, care cu vicleşuguri şi furie s-au opus vestirii celei 
Noi, ŞI prigoane şi chiar vătămări au încercat, dar întunericul cel vechi tot mai mult 
se risipea. 

Bucură-te, vădirea celor vicleni şi răi; 

Bucură-te, oprirea vrăjmăşiei ascunse; 

Bucură-te, ruşinarea celor ucigaşi; 

Bucură-te, mustrarea celor hulitori; 

Bucură-te, foc dumnezeiesc coborât; 

Bucură-te, mistuire de altar înfricoşător; 

Bucură-te, slujirea Stăpânului Hristos; 

Bucură-te, păstorul oilor cuvântătoare; 

Bucură-te, apărătorul turmei de lupii răpitori; 

Bucură-te, căutătorul oilor pierdute; 

Bucură-te, scoaterea acestora dintre spini; 

Bucură-te, Sfinte slăvite apostole Andrei, care şi ţara Daciei ai creştinat! 


Condacul al 7-lea 

La curtea Regelui tot poporul s-a adunat şi, după obicei, jertfa vie de trimis la Zal- 
moxe s-a cerut, ca să se adeverească de este adevărată vestirea lui Hristos, în cân- 
tarea de: Aliluia! 


Icosul al 7-lea 

După tradiţie, majoritatea preoţilor şi chiar a curtenilor şi demnitarilor deja primi- 
seră botezul creştin, dar acum însuşi „marele preot” al lui Zalmoxe a cerut să fie 
„solul spre Cer”, şi aşa „primul martir creştin s-a făcut”. 

Bucură-te, lucrarea dumnezeiască pe pământul Daciei; 

Bucură-te, omul ce aduce nouă sfinţenie; 

Bucură-te, apostolul noului Rai; 

Bucură-te, apostolul Noului Testament; 

Bucură-te, apostolul Evangheliei, cartea vieţii împlinită; 

Bucură-te, că ai colindat toată ţara Daciei; 

Bucură-te, că peste tot lumina lui Hristos ai aprins; 

Bucură-te, că ai fost primit ca pe un trimis de sus; 

Bucură-te, că amintirea ta pentru totdeauna a rămas; 

Bucură-te, că numele tău peste tot s-a împământenit; 

Bucură-te, că numirea ta a devenit ca o icoană; 

Bucură-te, Sfinte slăvite apostole Andrei, care şi ţara Daciei ai creştinat! 


Condacul al 8-lea 

Urmaşi ca episcopi şi preoţi ai Bisericii ai lăsat şi aşa, de la un cap la altul al ţării 
Daciei, credinţa lui Hristos a înflorit cu roduri tot mai multe, în cântarea de: Ali- 
luia! 


Icosul al 8-lea 

Ca „trimisul lui Dumnezeu” erai considerat, şi toți te cinsteau ca pe un înger din 
Cer coborât, şi aşa „plămada” sfinţeniei creştine cu tine s-a făcut. 
Bucură-te, chipul închinăru prea sfinte; 

Bucură-te, închinare - braţe de rugăciune; 

Bucură-te, primul slujitor al Liturghiei lui Hristos; 

Bucură-te, prima Liturghie pe pământul geto-dac; 

Bucură-te, că prin aceasta sfinţenia neamului s-a săvârşit; 

Bucură-te, că prin aceasta şi pământul s-a prefăcut; 

Bucură-te, că prin aceasta firea de Rai s-a renăscut; 

Bucură-te, că gură de Rai, Dacia a devenit; 

Bucură-te, Raiul fără pomul căderii; 

Bucură-te, Raiul cu pomul crucii izbăvitoare; 

Bucură-te, Raiul cu pomul Vieţii, Hristos; 

Bucură-te, Sfinte Slăvite apostole Andrei, care şi ţara Daciei ai creştinat! 


Condacul al 9-lea 
Sfinte apostole Andrei, darul apostolesc al Bisericii Daciei pe piatră de stâncă l-ai 
lăsat, ca peste vremi şi timpuri de nimic să nu se clatine, în cântarea de: Aliluia! 


Icosul al 9-lea 

Toate locurile păgâne şi idoleşti prin tine creştine au devenit şi nume noi au primit, 
ca chip al prefacerii de taină a lui Hristos. 

Bucură-te, noua cuvântare de taină; 

Bucură-te, noile numiri binecuvântate; 

Bucură-te, că prin acestea locuri sfinte s-au ales; 

Bucură-te, că peste tot crucea lui Hristos s-a pus; 

Bucură-te, că peste tot troițe s-au aşezat; 

Bucură-te, că repede ţara Daciei s-a creştinat; 

Bucură-te, că repede Biserica s-a întemeiat; 

Bucură-te, că peste tot chipul lui Hristos s-a zugrăvit; 

Bucură-te, că icoana Sa în toate s-a pecetluit; 

Bucură-te, că de acum prin El toate se prefac; 

Bucură-te, că în Trupul cel dumnezeiesc se adună; 

Bucură-te, Sfinte slăvite apostole Andrei, care şi ţara Daciei ai creştinat! 

Condacul al 10-lea 
Chipul strămoşesc cu cel nou creştin s-a întâlnit, şi în unire de icoană s-au făcut ca 
inimă de neam şi pământ, ce va bate viaţa fără contenire în cântarea de: Aliluia! 


Icosul al 10-lea 

Aşa de mult s-au împletit, de una au devenit, icoana în care se oglindesc deodată 
Cer şi Pământ, moştenirea şi prefacerea în lumina de Duh PreaSfânt. 
Bucură-te, sădirea cea sfântă; 

Bucură-te, noua glăsuire a lumii; 

Bucură-te, noule profet al noilor profeţii; 

Bucură-te, al tainelor lui Hristos descoperitor; 

Bucură-te, al lucrării dumnezeieşti slujitor; 

Bucură-te, îndrumător şi povăţuitor; 

Bucură-te, înţelept şi iscusit; 

Bucură-te, cel cu mintea de lumină; 

Bucură-te, cel cu inima de duh; 

Bucură-te, suflet mare; 

Bucură-te, iubire mare ce ajunge până la Cer; 

Bucură-te, Sfinte slăvite apostole Andrei, care şi ţara Daciei ai creştinat! 


Condacul al 11-lea 

Noi te cinstim îndoit, ca apostolul lui Hristos cu cei doisprezece şi totodată ca apo- 
stolul Daciei, că părintele sfânt te-ai făcut, care Biserica de aici ai născut, în cânta- 
rea de: Aliluia! 


Icosul al 11-lea 

Sfinte slăvite apostole Andrei, toată Biserica acestui neam şi pământ de acum te 
are ca chip şi nume de „părintele noului început”, icoana altarului lui Hristos, prin 
care taina creştină se revarsă necontenit. 

Bucură-te, părintele Daciei creştine; 

Bucură-te, părintele cel ca Avraam cu mulți fii; 

Bucură-te, că la sânul tău toţi se adună; 

Bucură-te, că la inima ta toţi se unesc; 

Bucură-te, că prin iubirea ta toți se întâlnesc; 

Bucură-te, că în asemănarea ta cresc; 

Bucură-te, că în asemănarea ta rodesc; 

Bucură-te, pecetea peste „firea acestui neam”; 

Bucură-te, pecetea peste „firea acestui pământ”; 

Bucură-te, chip şi faţă; 

Bucură-te, icoană cu cele văzute şi nevăzute; 

Bucură-te, Sfinte slăvite apostole Andrei, care şi ţara Daciei ai creştinat! 


Condacul al 12-lea 

Fiecare apostol poartă la pieptul său chivotul neamului creştinat, şi aşa, Sfinte 
Andrei, şi neamul nostru românesc în chivot ceresc este ţinut, şi nimic nu-l poate 
distruge şi nici fura din veşnicia cântării de: Aliluia! 


Icosul al 12-lea 

Cu tine ne lăudăm, că eşti apostolul întâi chemat şi aşa ne credem şi noi chemaţii 
lui Hristos, prin care să slujim cu adevărat cele sfinte şi dumnezeieşti, ca o menire 
a lumii în lucrarea de taină. 

Bucură-te, chipul chemării dumnezeieşti; 

Bucură-te, al credinţei creştine mare apostol; 

Bucură-te, al Iubirii creştine părinte; 

Bucură-te, cinste şi smerenie pe Scaunul cel înalt; 

Bucură-te, păstor cu ales nume; 

Bucură-te, păstor întâistătător; 

Bucură-te, că şi noi moştenim darul tău; 

Bucură-te, că şi noi ne lăudăm cu ocrotirea ta; 

Bucură-te, că aşa ne ştim şi noi înscrişi în Cer; 

Bucură-te, că prin tine în Cartea Vieţii suntem pomeniţi; 

Bucură-te, apostole, primul părinte al Daciei creştine; 

Bucură-te, Sfinte slăvite apostole Andrei, care şi ţara Daciei ai creştinat! 


Condacul al 13-lea (de trei ori) 

Mulţumim cu toţii Domnului Hristos că tocmai pe tine, Sfinte apostole Andrei, în 
Țara noastră te-a trimis, ca şi noi darul chemării la cele sfinte să primim şi aşa măr- 
găritar de moştenire din neam în neam să-L avem, în cântarea de: Aliluia! 


Se citeşte apoi din nou: 


Icosul 1 

Popoare şi neamuri aşteptau marea taină a întrupării dumnezeieşti, şi aşa, în ţara 
Daciei, lumina lui Hristos adusă de tine, Sfinte apostole Andrei, a fost primită şi 
întemeierea Bisericii s-a săvârşit şi pe acest pământ. 

Bucură-te, vestirea tainei din veac aşteptată; 

Bucură-te, vestirea întrupării dumnezeieşti; 

Bucură-te, alesul apostol şi al ţării Daciei; 

Bucură-te, întemeierea Bisericii şi pe acest pământ; 

Bucură-te, aprinderea luminii lui Hristos şi în acest ţinut; 

Bucură-te, că ai fost primit cu bucurie; 

Bucură-te, că de mult se aştepta împlinirea acestei taine; 

Bucură-te, că prin tine aceasta s-a adeverit; 

Bucură-te, că prin tine şi pământul Daciei s-a reînnoit; 

Bucură-te, că prin tine întunericul păgân s-a risipit; 

Bucură-te, apostolul Bisericii Daciei; 

Bucură-te, Sfinte slăvite apostole Andrei, care şi ţara Daciei ai creştinat! 


(Extras din cartea: Imnografie / leromonah Ghelasie Gheorghe. - Bucureşti: 
Platytera, 2016) 

Mesia. De la acesta a auzit Andrei cuvintele "Iată Mielul lui Dumnezeu, Cel ce 
ridică păcatul lumii” (Ioan 1, 29). A fost şi el martor, alături de alți ucenici, la 
botezul Domnului şi la cunoscuta convorbire dintre lisus şi loan, întărindu-se în 
convingerea că Acesta era Mesia cel prezis de prooroci. A doua zi după botezul 
Domnului în lordan, loan Botezătorul stătea pe ţărmul acestui râu cu doi dintre 
ucenicii lui, Andrei şi loan (viitorul apostol şi evanghelist), cărora le spune din 
nou: "Iată Mielul lui Dumnezeu ” (loan 1, 36). Auzind această mărturisire, cei doi 
ucenici au pornit după lisus, în dorinţa de a-L cunoaşte. lisus I-a observat şi l-a 
întrebat: La care ei au zis: “Învăţătorule, unde locuieşti?” EI le-a 
ZIS: Au mers deci şi au văzut unde locuia şi au rămas la EI 
în ziua aceea (loan 1, 37-39). Andrei a anunţat apoi şi pe fratele său Simon Petru 
că "a găsit pe Mesia” (loan 1, 41). 


Chemarea lui Andrei la Apostolie 


Chemarea lui Andrei la apostolie s-a petrecut ceva mai târziu. Este relatată de 
Sfântul apostol şi evanghelist Matei prin cuvintele: "Pe când (lisus) umbla pe 
lângă Marea Galileii, a văzut doi fraţi, pe Simon ce se numeşte Petru şi pe 
Andrei, fratele lui, care aruncau mreaja în mare, căci erau pescari. Şi le-a zis: 
<<Veniţi după Mine şi vă voi face pescari de oameni>>. Iar ei, îndată lăsând 
mrejele, au mers după El" (Matei 4, 18-20 şi Marcu 1, 16-18). 


Sfintele Evanghelii mai pomenesc pe Sfântul Andrei doar de două ori: 
4 la înmulțirea pâinilor, dincolo de Marea Galileii, când el a înștiințat pe 


Mântuitorul că acolo, în mulţime, era un băiat care avea cinci pâini de orz 
şi doi peşti (Ioan 6, 8-9), 

4 iar a doua oară, după învierea lui Lazăr când, împreună cu Filip, au 
înştiințat pe Domnul ca nişte elini (greci), veniţi în Ierusalim cu prilejul 
sărbătoririi Paştelui iudaic, voiau să-L vadă (loan 12, 20-22). 


Alături de ceilalţi ucenici, a fost trimis şi Andrei de către Mântuitorul la propo- 
văduire (Matei 10 şi urm). L-a însoțit pe Mântuitorul pe drumurile Țării Sfinte, a 
fost martor la minunile pe care le-a săvârşit, a ascultat cuvintele Sale de 
învățătură şi parabolele pe care le-a rostit în faţa mulțimilor, a suferit alături de 
ceilalți apostoli, atunci când Domnul a fost prins, judecat, chinuit şi apoi 
răstignit pe cruce; s-a bucurat alături de ei când a aflat de minunea învierii din 
morţi şi L-a văzut pe Domnul înviat în prima zi, şi după opt zile, apoi la arătarea 
din Galileea, când au primit porunca predicării Evangheliei la toate neamurile 
(Matei 28, 19). 


În urma poruncii Domnului, de a vesti Evanghelia la toate neamurile, după 
pogorârea Duhului Sfânt şi întemeierea Bisericii creştine la Ierusalim, în ziua 
cincizecimii din anul 30, Sfinţi apostoli şi apoi ucenicii lor, au început să predice 
noua învăţătură adusă în lume de Mântuitorul lisus Hristos. Potrivit tradiției şi 
celor scrise de unii istorici şi teologi din primele veacuri creştine, Sfântul apostol 
Andrei a fost EEIIDEODOVOĂNOEIAI ENE NEC GOIOAAGĂ, în teritoriul 
dintre Dunăre şi Marea Neagră - cunoscut pe atunci sub numele de Scythia 
(Sciţia), dar şi în teritoriile de dincolo de Prut, în nordul Mării Negre. Dar până 
a ajunge aici, el a predicat în Asia Mică) de unde s-a îndreptat spre teritoriile 
amintite de la Dunăre şi Marea Neagră. Trebuie să notăm că în aceste teritorii, 
locuite de geto-daci, prin secolele VII-VI i.Hr. s-au aşezat colonişti greci, care au 
întemeiat cunoscutele cetăți de pe ţărmul apusean al Mării Negre:Tyras (Cetatea 
Albă), Histria (Istria), Tomis (Constanţa), Callatis (Mangalia), şi altele. Spre 
sfârşitul secolului al IV-lea i. Hr. s-au aşezat aici triburi de sciți, populaţie nomadă 
de origine iraniană, care au fost asimilați cu timpul de autohtoni; ei au dat însă 
teritoriului respectiv numele de "Sciţia” (Sceythia). Mai târziu, teritoriile de pe 
țărmul apusean al Mării Negre, până înspre gurile Bugului, au făcut parte din statul 
geto-dac condus de regele Burebista (sec. I, i.Hr.), dar în anul 28 cetăţile greceşti 
de aici au acceptat protectoratul statului român. În anul 46 d. Hr., întreg teritoriul 
dintre Dunăre şi Marea Neagră a fost cucerit de romani şi anexat la provincia 
Moesia Inferior (Bulgaria răsăriteană de azi), iar în anul 297, în timpul împăratului 
roman Dioclețian, a devenit provincie aparte, sub numele de Scythia Minor (Sciţia 
Mică). 


Anexarea acestui teritoriu - inclusiv a cetăților greceşti pomenite mai sus -, în 
cultura şi formele de viaţă greceşti şi apoi romane, a oferit condiţii prielnice pentru 

predica Sfântului apostol Andrei. Aşa cum arătăm mai sus, tradiția despre predica 
sa în Sciţia apare în câteva lucrări scrise în primele veacuri creştine. 


x De pildă, în lucrarea Despre apostoli a lui Hipolit Romanul, mort în timpul 
persecuției împăratului Decius (249-251), 

X iar în secolui IV în Istoria bisericească a 
| (4 339/340) care o preluase de la un alt mare teolog, Origen din 
Alexandria (ţ 254). lată ce scria Eusebiu: "Sfinţii apostoli ai 
Mântuitorului, precum şi ucenicii lor, S-au împrăştiat în toată lumea 
locuită pe atunci. După tradiţie, lui Toma i-au căzut sorții să meargă în 
Partia, lui Andrei în Sciţia, lui loan în Asia... ”. 


De altfel, din epistola Sfântului apostol Pavel către Coloseni (3, 11), reiese că şi 
"sciţii" au putut auzi cuvântul lui Dumnezeu. 


Tradiţia că Sfântul apostol Andrei a predicat la sciți a fost reluată mai târziu şi de 
alţi scriitori bisericeşti. 


i. De pildă, călugărul Epifanie, în secolui VIII, în VS a BOSIGĂ 

scria că între popoarele evanghelizate de el se numărau şi Sciţii. 

* În aşa numitul Sinaxar al Bisericii constantinopolitane se preciza că acest 
apostol VIODEGdi cat în Poni Dacia Şi Sala În acelaşi Sinaxar se află o 
altă ştire, potrivit căreia, Sfântul Andrei ar fi hirotonit ca episcop de Odyssos 
sau Odessos (Varna de azi, în Bulgaria), pe un ucenic al său cu numele 
Amplias (Ampliat), pe care Biserica Ortodoxă îl prăznuieşte în fiecare an la 
31 octombrie. 

X Mult mai târziu, scriitorul bizantin Nichifor Calist (secolul al XIV-lea) 
scria că 


“în pustiurile scitice”, care puteau fi 
situate fie ca în Sciţia Mare (sudul fostei Uniuni Sovietice), fie Sciţia Mică 
sau Dacia Pontică, locuită de greci, romani şi geto-daci. De altfel, istoricii 
bisericeşti ruşi socotesc că Sfântul Apostol Andrei a predicat şi în nordul 
Mării Negre. 

X Învăţatul mitropolit Dosoftei al Moldovei, în cartea sa Viaţa şi petrecerea 

scria că "Apostolului Andrei i-a revenit (prin sorţi) Bitinia şi 
Marea Neagră şi părţile Propontului, Halcedonul şi Vizantea, unde e 
acum Ţarigradul (Constantinopolul n.n.), Tracia şi Macedonia, Tesalia, şi 
sosind la Dunăre, ce-i zic Dobrogea şi altele ce sunt pe Dunăre, şi acestea 
toate le-a umblat". 

În sprijinul evanghelizării teritoriilor de pe ţărmul apusean al Mării Negre de 
către Sfântul Andrei vin şi unele colinde, legende şi obiceiuri din Dobrogea şi 
din Stânga Prutului, adică din Basarabia, care amintesc de trecerea lui prin 
aceste locuri. 


Există apoi câteva numiri de ape şi locuri ca 


[A 


care se 
2 

vede şi azi în hotarul comunei lon Corvin, în apropiere de granița româno- 
bulgară. 


Fără îndoială că Sfântul apostol Andrei nu s-a mărginit numai la predicarea 
Evangheliei şi la botezul celor pe care i-a adus la Hristos dintre grecii şi geto-dacii 
din teritoriile amintite, ci el a hirotonit pe unii dintre ei ca episcopi şi preoţi, aşa 
cum făcea şi Sfântul apostol Pavel în călătoriile sale misionare. Numai aşa se poate 
explica faptul că cea mai veche episcopie cunoscută pe teritoriul ţării noastre este 
cea de la Tomis (Constanţa de azi). Episcopul (sau episcopii) peste care "şi-a pus 
mâinile” Sfântul apostol Andrei au hirotonit, la rândul lor, alți episcopi, preoți sau 
diaconi pentru noile comunităţi creştine de la Pontul Euxin, ca să se asigure 
"succesiunea" neîntreruptă a preoţiei, şi care au devenit propovăduitori ai noii 
credinţe, - prin predică şi botez - în rândul autohtonilor geto-daci, iar mai târziu 
daco-romani. 


Având în vedere caracterul misionar al creştinismului din primele veacuri, se poate 
susține că unii dintre cei încreştinaţi de Sfântul apostol Pavel şi ucenicii săi în 
peninsula Balcanică, dar şi dintre cei încreştinaţi de Sfântul Apostol Andrei în zona 
apuseană a Mării Negre, au dus "vestea cea bună" despre Iisus Hristos cel Înviat şi 
în nordul Dunării, deci în Dacia propriu-zisă, cunoscute fiind legăturile care 
existau între locuitorii de pe ambele maluri ale Dunării. Prin episcopii, preoții şi 
misionarii veniți din sudul Dunării şi din Orientul Apropiat, ca şi prin cei din 
rândul localnicilor, învăţătura creştină şi-a câştigat noi adepţi, încât din secolul al 
IV-lea se poate vorbi de o generalizare a învăţăturii creştine, nu numai în 
provincia Sciţia Mică, ci şi în teritoriile nord-dunărene, locuite acum de daco- 
romani. În provincia Sciţia Mică, vigoarea creştinismului este dovedită de 
numărul mare de martiri de la sfârşitul secolui III şi începutul celui următor, ca 
şi de organizarea bisericească temeinică ce există aici în secolui IV, cu o 
episcopie la Tomis - devenită apoi Arhiepiscopie-, de teologii de prestigiu care au 
activat aici, de numărul mare de bazilici care s-au construit în marile cetăţi de pe 
țărmul apusean al Mării Negre în secolele IV-VI, de multele obiecte cu caracter 
creştin din aceeaşi perioadă, descoperite aici. 

SD NINENENINIOINII NORII, pc care I-am mai pomenit, pe baza unor ştiri 


istorice mai vechi, scrie că Sfântul Apostol Andrei a plecat de la noi spre sud, 
trecând prin Tracia, a ajuns în Bizanţ (viitorul Constantinopol), iar de aici a 
trecut prin Macedonia şi Tesalia, ajungând până în oraşul Patras din Ahaia, 
deci în Grecia de azi. Acolo a suferit moarte martirică, fiind răstignit pe o cruce 
în formă de X (numită până azi "Crucea Sfântului Andrei”). 


iri iegse iae Nu se cunoaşte anul martiriului său; unii 


istorici îl fixează în timpul persecuției împăratului Nero, prin anii 64-67, alţii 
mult mai târziu, pe la Sfârşitul veacului "apostolic", în cursul persecuției 
împăratului Domițian. 


Moaştele sale au fost mutate din Patras la Constantinopol, noua capitală a 
imperiului roman de Răsărit, prin anii 356-357, cu prilejul sfințirii bisericii 
"Sfinţii Apostoli”. Mai târziu, Sfântul Ambrozie, episcopul Milanului (c. 339- 
397), scria că, în a doua jumătate a secolului al IV-lea, părticele din sfintele sale 
moaşte au fost oferite bisericilor din Milano, Nola şi Brescia din Italia. 


La câţiva ani după Cruciada a patra, din 1204, când Constantinopolul a fost cucerit 
de cavalerii apuseni şi s-a creat aici o "Patriarhie latină" în locul celei ortodoxe, 
cardinalul Petru din Capua a dispus ca moaştele Sfântului Andrei să fie duse în 
Italia şi aşezate în catedrala din Amalfi. În aprilie 1462, în timpul papei Pius IL, 
capul său a fost aşezat într-o biserică din Roma. De aici, pe baza unei hotărâri a 
Vaticanului, în semn de frăţietate creştină, capul său a fost restituit Bisericii 
Ortodoxe a Greciei, fiind aşezat - în cadrul unor festivități religioase - în biserica 
cu hramul Sfântul Andrei din oraşul Patras. 

Sfântul apostol Andrei se bucură de o cinstire deosebită în Bisericile rusă, greacă şi 
română, datorită faptului că a predicat în teritorii care aparțin azi Rusiei, Greciei şi 
României. Patriarhia ecumenică din Constantinopol îl socoteşte chiar ca 
"întemeietor" al acestui "scaun apostolic”. 


Se cuvine ca Biserica Ortodoxă Română să-l cinstească şi mai mult şi să-l 
considere nu numai ca "cel dintâi chemat la apostolie”, ci şi ca pe cel dintâi 


propovăduitor al Evangheliei la strămoşii noştri, ca pe un “apostol” al neamului 
nostru, al Ortodoxiei româneşti! 


Ca atare, socotim că se impune ca ziua de 30 noiembrie să fie trecută în 
calendarele bisericeşti ortodoxe cu literă roşie, ca o adevărată sărbătoare a 
creştinismului românesc. Ea ar premerge zilei de 1 decembrie, ziua naţională sau a 
unităţii românilor de pretutindeni. S-ar împreuna astfel sărbătoarea Bisericii cu 
sărbătoarea neamului, după cum Biserica şi neamul au fost una în tot decursul 
istoriei noastre! 


Să ne rugăm dar Sfântului Andrei, încreştinătorul daco-romanilor, zicând: "Pe 
propovăduitorul credinţei la geto-daci şi slujitor al Cuvântului, pe Andrei cel 
dintâi chemat să-l lăudăm, că pe strămoşii noştri i-a adus la cunoştinţa lui 
Hristos, crucea în mâini ţinând şi izbăvind din  înşelăciunea vrăjmaşului 
sufletele lor, pe care le-a adus la Dumnezeu ca dar bine primit. Pe acesta, toți 
românii să-l lăudăm şi să-l cinstim, ca să se roage neîncetat lui Hristos 
Dumnezeu, ca să ne ferească de toată răutatea şi să mântuiască sufletele 
noastre”. (Stihira glasului 6 la Utrenia din 30 noiembrie cu unele adaptări). 

(Pr. prof. dr. Mircea Păcurariu, "Sfinţi daco-romani şi romani”, laşi, 1994, pag. 
19-24. ) 

